บาทเปิด 31.75 บาทต่อดอลลาร์
เงินบาทเปิดตลาด 31.75 บาทต่อดอลลาร์  แนวโน้มแกว่งในกรอบ 31.70-31.80 นักลงทุนยังรอความชัดเจน เบร็กซิต - ตัวเลขเศรษฐกิจสหรัฐฯ
3 เม.ย. 2562

เงินบาทเปิดตลาด 31.75 บาทต่อดอลลาร์  แนวโน้มแกว่งในกรอบ 31.70-31.80 นักลงทุนยังรอความชัดเจน เบร็กซิต - ตัวเลขเศรษฐกิจสหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.75 บาท/ดอลลาร์ จากเย็นวานนี้ที่ปิดตลาดที่ระดับ 31.76/77 บาท/ดอลลาร์
"เงินบาทแข็งค่าเล็กน้อยจากท้ายตลาดเมื่อวานนี้ ดอลลาร์ยังคงไร้ทิศทางที่ชัดเจน มีทั้งอ่อนค่าและแข็งค่าสลับกันไป นักลงทุนยังคงรอความชัดเจนเรื่อง Brexit เป็นหลัก รวมทั้งการเจรจาการค้าสหรัฐกับจีนที่น่าจะคลี่คลายลง" นักบริหารเงิน กล่าว
นักบริหารเงิน กล่าวว่า ประเมินกรอบการเคลื่อนไหวของค่าเงินบาทวันนี้ระหว่าง 31.70-31.80 บาท/ดอลลาร์
"น่าจะแกว่งในกรอบเนื่องจากยังไร้ปัจจัยใหม่ๆ และต้องติดตามกระแสเงินทุนไหลเข้าไหลออก นอกจากนี้คืนนี้จะมีข้อมูลเศรษฐกิจของสหรัฐฯ ได้แก่ ตัวเลขจ้างงานภาคเอกชนเดือนมี.ค.จาก ADP และดัชนีภาคบริการเดือนมี.ค.จากสถาบันจัดการด้านอุปทานของสหรัฐ(ISM)"นักบริหารเงิน กล่าว